Сыныптан тыс шара

«Наурыз- жыл басы»

*(Фанфар дауысына жүргізушілер сахнаға шығады )*

**1-жүргізуші**: Армысыз, ағайын! Қайырлы күн, құрметті ұстаздар, ата-аналар, оқушылар! Жер жүзіндегі халықтардың бәрінің де түрлі мейрамдары бар. Шығыс халықтарының сондай ерекше мейрамдарының бірі – Наурыз.
**2- жүргізуші**:
Күн менен түн теңелді,
Жер шуаққа кенелді,
Наурыз тойы – салтымыз,
«Көгерсін» деп халқымыз,
Көшеге тал егеміз.
Жарқырап тұр күніміз,
Жайқалсын жас гүліміз,
Бақта бұлбұл сайрасын.
Сәнді көктем нұрымен,
Наурыз тойы жырымен,
Көңіл гүлдей жайнасын. (***1 сыныптың*** биі)
**1- жүргізуші:**Ғасырлар бойына атадан балаға мұра болып жатқан дәстүрлі осы Наурыз тойы бүгін, міне тағы есігімізді ашып отыр.

 Наурыз тойы тамаша,

Наурыз тойы жаңаша.

Табиғатта тамаша,

Тамылжып тұр жараса.

Наурыз тойы салтанат,

Наурыз тойы мархабат.

Әр жүректен ән тарап,

Шаттанады шартарап.

2- **жүргізуші:** Бүгін – Жаңғыру мейрамы! Бүгін – Жыл басы, Жаңа жыл! Ендеше, сіздерді Ұлыстың ұлы күні – Наурыз мейрамымен шын жүректен құттықтай отырып, «Наурыз- жыл басы » атты тәрбие сағатымызды бастауға рұқсат етіңіздер! Бұл күн – күн мен түннің теңелетін, жан – жануар төлдейтін, адамдардың аузы аққа тиетін, жер жүзінде шаттық орнаған күн. Наурыз – бақыттың бастамасы, жақсылықтың жыршысы, өмірге нұр сыйлаған, сезімге гүл сыйлаған, халық қастерлейтін күн. Бірге: Ұлыстың ұлы күні, құтты болсын ағайын!
**1- жүргізуші: 2-4 сынып** қыздарының орындауында «Қамажай» биін қарсы алыныздар

***(Би соңында сахнаға ұлттық киім киінген балалар шығады, бір –бірін төс қағыстырып, құттықтайды)***

**4 сынып ұлдары**  сахнаға шығып, амандасып, төс қағысып, бір- бірін құттықтап, жылы сөздер айтады.
*• Наурыз тойы құтты болсын!
• Ұлыс оң болсын, ақ мол болсын!
• Бақ берсін, қыдыр дарысын!
•Төрт түлік ақты болсын*

**Бәрі: Наурыз - Құтты болсын!**

 ***(Ұлдар би 2-3 сынып)*** *( Көрермендер отырған залдың екі жақ есіктерінен* ***4-сынып ұлдары*** *дауыстап, сүйінші сұрап жүгіріп кіреді, соңдарынан Қыдыр ата келе жатады)***Балалар: Сүйінші! Сүйінші! Қыдыр ата келе жатыр, Қыдыр ата!**

**2- жүргізуші:** Қош келдініз Қыдыр ата!

«Ұлыс күні қазан толса, ол жылы ақ мол болар,
 Ұлы кісіден бата алса, сонда олжалы жол болар»

**1- жүргізуші:**

Тамашаға толтырып тұнық төрді,

Жетті, Наурыз, үкілеп үміттерді,

Барша үйге бақыт боп, береке боп,

Жанарынан нұр шашып күліп келді.

**2-жүргізуші:**Ендеше,Ұлыстың ұлы күнінде келген Қыдыр бабамыздың ақ батасын алайық.

(Қыдыр ата бата береді).  **Қыдыр ата:**Ассалаум уағалейкүм, халқым менің!
Ұлыстың ұлы күні шаттан елім!
Қол жайып алдарыңа келіп тұрмын
Қабыл ал жаратқаным батамды менің!
Ниеттерің ақболсын!
Бастарыңа бақ қонсын!
Тыныш болсын еліміз!
Гүл жайнасын жеріміз!
Әумин!

 **2- жүргізуші: 5-сыныптын орындауында «Мереке» әнін қабыл алыныздар**
**1 – жүргізуші:**- Жансулу сен білесің бе, қазақ халқының жыл қайырыу қалай басталған?

**2- жүргізуші:** - Есімде болса, хайуанаттардың жыл басына таласынан?! Солай-ма?

**1- жүргізуші:**Олай болса 2-3 сынып дайындаған « Жыл басына таласқан хайуанаттар» ертегісінен көрініс тамашалайық.
**1- жүргізуші:**
Ұшады аққу көлден қазыменен,
Жүреді көл жағалап жазыменен
Жарасар ойын –күлкі, ән менен би
Ойыңды баурайтұғын назыменен

**2- жүргізуші**: Қарсы алыңыздар, алдарыңызда мектебіміздің бүлдіршіндері

ш/о \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

д/т \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1- жүргізуші:**Наурыз келді, көктем келді ағайын,
Жадырайды, жаңғырады маңайым.
Назды, сазды науан Наурыз, армысың?
Сұлу мүсін саған біткен бар мүсін.
*("Табиғат дыбысы" музыкасы ойнап тұрады.Сахнаға Наурыз қыз шашуын ала келіп шығады, шашуды залға шашпақ бұрын, жасыл жапырақтарды, гүлдерді шашып жол салады, көктем ізін қалдырады)*

**Наурыз қыз: *("Табиғат дыбысы" музыкасы ойнап тұрады)***Қайнарындай қалың қуат, қайраттың,
Мен келдім де ғаламшарды жайнаттым.
Тіршілікке тіл бітіріп өзгеше
Дүниенің бұлбұлдарын сайраттым

**1-жүргізуші:** Ортаға 4 сынып оқушыларын шақырамыз (литмонтаж)

**2-жүргізуші:** Жантаев Әдлеттін орындауында «Наурыз-думан» әні

**1-жүргізуші:** **5-сынып** оқушыларының орындауында «Көктем келді» әні

**2-жүргізуші**: Наурыз мейрамы негізінен адамдардың көрісуінен басталған.

 **7-сынып** оқушыларының дайындаған «Көрісу» салт-дәстүрі.

**1-жүргізуші:** Екі ішектің бірін қағып,

 бірін сәл-сәл кем бұрап

 нағыз қазақ –қазақ емес,

 нағыз қазақ –домбра- деп қазақ атам айтқандай Жанар мен Айнұрдың орындауларында **«Қосалқа» күйі**

**2-жүргізуші**: **7**-сынып оқушыларының дайындаған «\_\_\_\_\_\_\_\_\_\_\_\_\_\_\_\_\_\_ » биі **2-жүргізуші**: Наурыз тойын жұп жазбай
 Биыл қарсы алайық
 Досқа құшақ ашайық,
 Өлең, жырға басайық.
 Қазақтың бір салты деп,
 Тойға шашу шашайық!

**1-жүргізуші:** «Балауса» тобының орындауында « Қыз ғұмыры » биі

 8 сынып оқушыларының дайындаған **«Тұсау кесер» салт-**дәстүрі.

**2-жүргізуші:** 6 сынып оқушыларының орындауында « » әні

**2-жүргізуші:** Құрметті қонақтар, Наурыз тойы құтты болсын! Келесі кездескенше сау саламатты болыңыздар!

**1-жүргізуші:** Ән қосылсын әңіне,

 Сән қосылсын сәңіне!

 Ырысты боп жаңа жыл,

 Бақ дарысын бәріңе!

 Ой қосылып ойыңа,

 Бой қосылсын бойыңа!

 Аман –есен жетейік.

 Келер Наурыз тойына!

 Наурыз құтты болсын!!!  Қазақстанымыз гүлдей берсін!

Барлықтарыңызға көңіл-күй, ашық аспан тілеймін! Өмірлеріңізде куантатын сәттер көп болсын!!

 **1- жүргізуші:**Наурыз келді, көктем келді ағайын,
Жадырайды, жаңғырады маңайым.
Назды, сазды науан Наурыз, армысың?
Сұлу мүсін саған біткен бар мүсін.
*("Табиғат дыбысы" музыкасы ойнап тұрады.Сахнаға Наурыз қыз шашуын ала келіп шығады, шашуды залға шашпақ бұрын, жасыл жапырақтарды, гүлдерді шашып жол салады, көктем ізін қалдырады)*

**Наурыз қыз: *("Табиғат дыбысы" музыкасы ойнап тұрады)***Қайнарындай қалың қуат, қайраттың,
Мен келдім де ғаламшарды жайнаттым.
Тіршілікке тіл бітіріп өзгеше
Дүниенің бұлбұлдарын сайраттым